Printin

Printin a wah pruoses fi riprojuus tex ah imij bai yuuz wah maasta faam ar templit. Di hoerlies egzampl ingkluud Silinda siil ah adaels abjek laka di Sairos Silinda ah di Silinda a Nabonidos. Di hoerlies faam a hudblak printin we nuo bout eh-kom frah Chaina diet tu bifuo 220 KI. Lieta divelopment ina printin ingkluud di muuvebl taip, fos divelop bai Bi Sheng ina Chaina. Yoanis Guutnboerg (Johannes Gutenberg) inchajuus mikianikal muuvebl taip printin tu Yuurop ina di 15t senchri. Fiih printin pres eh-plie kii ruol ina di divelopment a di Renesans, Refamieshan, di Iej a hInlaitnment, ah di sayantifik revaluushan ah ieh-lie di matiirial biesis fi di madan nalij-bies ikanami ah di pred a laanin tu di masiv.